Valiokuntien ja valtuuskuntien kokoonpanot: ks. pöytäkirja
Marios Matsakis
(EN) Arvoisa puhemies, kävisikö sellainen päinsä, että koska teidän on luettava kuuden sivun verran nimiä, sopisimme ajan säästämiseksi ja teidän säästämiseksenne kiusalliselta erittäin outojen nimien lausumiselta, että nimet on jo luettu sen sijaan, että te todella lukisitte ne?
Puhemies
Jäsen Matsakis, olette erittäin ystävällinen halutessanne pelastaa minut tältä pitkävetiseltä työltä. Työjärjestyksemme on valitettavasti kuitenkin selkeä: minun on luettava koko nimilista.
- Valiokuntien ja valtuuskuntien kokoonpanoja koskevan ilmoituksen jälkeen
Marios Matsakis
(EN) Arvoisa puhemies, pyydän nimenhuutoäänestystä.
Puhemies
Teillä on oikeus siihen, mutta pyyntö pitää esittää säädetyn ajan puitteissa. Tästä syystä en voi suostua ehdotukseen.
